
K O R R A L D U S


Viiratsi				september 2026


Liikluspinnale kohanime määramine


Viljandi Vallavalitsuse 29.06.2026 korraldusega nr 55 “Looduse tee 22 detailplaneeringu kehtestamine ” kehtestati Vana-Võidu külas Looduse tee 22 katastriüksusel (katastritunnus 89201:001:0680) üldplaneeringut muutev Looduse tee 22 katastriüksuse detailplaneering (kovID: DP311).

Detailplaneering näeb ette Looduse tee 22 katastriüksuse jagamise üheteistkümneks eraldiseisvaks krundiks. Planeeringuga ei ole kohanimesid ega koha-aadresse määratud. Maaomanik on telefoni teel avaldanud soovi määrata moodustatava transpordimaa katastriüksuse ning sellel paikneva liikluspinna nimeks Mõisapargi tee.

Katastriüksuse jagamine ning koha‑aadresside määramine toimub pärast liikluspinnale kohanime määramist.

Kohanimeseaduse § 6 lg 8 sätestab, et kohaliku omavalitsuse üksus avalikustab kohanime määramise eelnõu kohaliku omavalitsuse volikogu kehtestatud korras vähemalt 15 päeva enne kohanime määramise otsuse tegemist.

Viljandi Vallavolikogu 31.03.2021 määruse nr 146 „Kohanime määramise kord“ § 4 lg 1 kohaselt avalikustatakse kohanime määramise eelnõu vähemalt 15 päeva enne kohanime määramise otsuse tegemist Viljandi valla veebilehel.

Tulenevalt eeltoodust ja võttes aluseks kohanimeseaduse § 4 lg 1 p 4, § 5 lg 1 p 3, § 6 lg-d 1, 2, ja 8 ning Viljandi Vallavolikogu 31.03.2021 määruse nr 146 „Kohanime määramise kord“ § 2 lg 2 p 1, § 3 lg-d 1 ja 2, § 4 lg 1 ning arvestades Looduse tee 22 katastriüksuse detailplaneeringut:

1. Määrata Viljandi vallas Vana-Võidu külas Looduse tee 22 katastriüksuse detailplaneeringuga planeeritud (katastritunnus 89201:001:0680) liikluspinnale kohanimeks Mõisapargi tee vastavalt korralduse lisaks olevale asendiplaanile (lisa 1).

2. Käesoleva korraldusega mittenõustumisel võib esitada vaide 30 päeva jooksul korralduse teatavakstegemisest arvates Viljandi Vallavalitsusele (viljandivald@viljandivald.ee või Sakala 1, Viiratsi alevik, Viljandi vald, 70101 Viljandi maakond) või kaebuse Tartu Halduskohtule (trthktartu.menetlus@kohus.ee või Kalevi 1, 51010 Tartu).
3. Korraldus jõustub teatavakstegemisest.

